Habakuku 3 | Beibele Inthaneteng | Phetolelo ya Lefase le Lefsa
3 Thapelo ya moporofeta Habakuku ya koša ya sello še:
2 Jehofa, ke kwele ka pego ya gago.+ Jehofa, ke wetšwe ke poifo ka baka la mediro ya gago.+
E phediše ge nywaga e dutše e eya! Eka o ka e tsebatša ge nywaga e dutše e eya. Anke o gopole go bontšha kgaugelo ge o tšholla kgalefo ya gago.+
3 Modimo a tla a etšwa Themane, yena Mokgethwa a fologa Thabeng ya Parane.+ Seʹlah.+
Letago la gagwe la apeša magodimo;+ lefase la tlala theto ya gagwe.+
4 Ge e le go phadima ga gagwe go be go le bjalo ka seetša.+ Seatleng sa gagwe go etšwa mahlasedi a mabedi gomme ke moo matla a gagwe a bego a utegile gona.+
5 A etilwe pele ke leuba la bolwetši,+ a šetšwe morago ke phišo e kgolo.+
6 A ema pho gore a šišinye lefase.+ A lebelela, ke moka a tšhoša ditšhaba tša thothomela.+
Ge e le dithaba tša bogologolo tša šilakanywa,+ meboto ya neng le neng ya bobama.+ Tše ke ditsela tša gagwe go tloga kgale.
7 Ka bona ditente tša Kushane di le tlalelong. Ditente tša naga ya Midiane+ tša rutlologa.+
8 Jehofa, na ke dinoka tšeo o di befeletšego goba na o tuketše lewatle+ bogale?+ Ka gobane o tlile o nametše dipere tša gago;+ dikoloi tša gago e le tša go phološa.+
9 Bora bja gago bo apotšwe.+ Go bolelwa ka dikeno tše di ennwego tša ditšhaba.+ Seʹlah. O arotše lefase ka dinoka.+
10 Dithaba di go bone, tša thothomela.+ Pula ya matlakadibe ya na. Bodiba bja kwatša modumo wa bjona,+ bja emišetša meetse godimo.
11 Letšatši le kgwedi tša ema pho+ sebakabakeng.+ Mesebe ya gago ya fofa bjalo ka seetša.+ Go bekenya ga lerumo la gago gwa ediša.+
12 O phatšitše lefase o tuka bogale. Wa šilakanya ditšhaba ka bogale.+
13 Wa phološa setšhaba sa gago+ gore o phološe motlotšwa wa gago. Wa šwalalanya moetapele wa ba ntlo ya ba kgopo.+ Motheo wa yona wa epollwa wa senywa go fihla tlhakeng.+ Seʹlah.
14 Wa pšhatlaganya moetapele wa bahlabani ba gagwe ka melamo ya gagwe+ ge ba be ba kgeregela go ntšhwalalanya.+ Lethabo la bona le be le etša la bao ba jago mohlaki moo a ikutilego.+
15 O phatša lewatle ka dipere tša gago, wa ba wa phatša le mafula.+
16 Ge ke ekwa seo, teng ya ka ya huduega; ge ke ekwa molaetša, melomo ya ka ya thothomela; marapo a ka a bola.+ Ke be ke tšhogile ka ge ke be ke swanetše go leta mehla ya tlalelo ka setu+ le go tla ga gagwe go tlo hlasela batho.+
17 Gaešita le ge mogo o ka se khukhuše,+ morara wona wa se enywe; mohlware wa šitwa go enywa, mašemo a mebotong a hloka dijo;+ mohlape wa dihuswane wa fela mašakeng gomme gwa hlokwa mohlape wa dikgomo merakeng;+
18 Fela ge e le nna ke tla hlalalela Jehofa;+ ke tla thabela Modimo yo a mphološago.+
19 Jehofa Mmuši Morena ke matla a ka a magolo;+ ge e le maoto a ka o tla a dira gore a etše a dikgama,+ wa ba wa ntshepediša mafelong a ka a phagamego.+
Go mohlabeledi ka dikwadi tša ka.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D35%26Chapter%3D3%26wtlocale%3DSE%26srcid=share⊂ject=Bala Beibele Inthaneteng